Alkitab kanggo murangkalih Nyanggakeun Simson, Jalma Kuatna Gusti
Ditulis ku: Edward Hughes Ilustrasi/juru gambar ku: Janie Forest, Alastair Paterson Disaluyukeun ku: Lyn Doerksen Ditarjamahkeun ku: Kurnia Arifin Diproduksi ku: Bible for Children ©2022 Bible for Children, Inc. Lisensi: Saderek ngagaduhan hak kanggo ngopy atanapi nyetak carita ieu, salami sanes kanggo tujuan komersil.
Baheula, di tanah Israil, aya saurang lalaki ngaranna Manoah. Anjeunna jeung pamajikanana teu gaduh anak. Dina hiji poe Malaikat GUSTI nembongan ka Ibu Manoah. "Anjeun bakal gaduh orok anu istimewa pisan," saur anjeunna.
Manéhna bébéja ka salakina. Manoah ngadoa, "Duh Gusti... pami tiasa dongkap deui ka kami. Ajarkeun ka kami naon anu kudu kami lampahkeun kanggo murangkalih."
Malaikat ngawartosan ka Manoah yén budak éta ulah dipotong rambutna, ulah nginum alkohol, ulah tuang sambarangan. Gusti parantos milih budak ieu janten hakim. Anjeunna bakal mingpin bangsa Israil.
Umat Gusti pastina butuh bantuan. Maranehna ninggalkeun Gusti tina hirupna, tuluy diganggu ku musuh- musuhna, urang Pelisti. Tapi nalika aranjeunna neneda Gusti uninga. Anjeunna ngirimkeun orok ieu anu bakal janten lalaki pangkuatna di dunya.
"Tuluy awéwé éta ngababarkeun saurang putra jeung dingaranan Simson: orok teh tumuwuh, sarta GUSTI ngaberkahan anjeunna. Lajeng Roh GUSTI ngawitan aya dina anjeunna." Simson jadi kuat pisan. Hiji poé manéhna ngalawan hiji maung ngora ngan saukur kuleungeunna sorangan, sarta maéhan eta singa!
Dina saterusna, Simson ngaraosan madu ti lebah anu nyarang dina mayit singa. Anjeunna ngayakeun tatarucingan: "Ti anu tuang sumping anu tuang sareng anu kuat sumping anu amis."
Teu aya anu tiasa nebak naon hartina tatarucingan teh - tapi pamajikan anyar Simson urang Pelisti, ngawartosan ka babaturan. Eta teh matak Simson ambek pisan.
Simson beuki ambek saprak terang urang Pelisti masihan pamajikanana kanggo pamajikan sobatna. Anjeunna rek males dendam. Tapi kumaha? Mimitina, Simson newak 300 ajag. Lajeng seug ditalian dua-dua, buntutna dikantetkeun. Lebah patumbuna diteundeunan obor.
Geus kitu Simson ngencarkeun ajag-ajag eta di kebon gandum urang Pelisti!
Ayeuna urang Pelisti malik rek males kanyeri. Simson ngantep dirina ditéwak, ditalian, diserahkeun pikeun dipaéhan ku urang Pelisti.
Nanging Roh GUSTI sumping ka Simson. Anjeunna megatkeun tali, nyokot tulang rahang seger tina kalde maot, tuluy maehan 1000 urang musuh.
Pihak panyungsi Filistin néangan Simson. Dina hiji peuting, anjeunna dijebloskeun ka hiji kota tuluy nulakan panto-panto gerbang kota. Tapi Simson angger leumpang kaluar - bari mawa panto gerbang kota dina taktak-Na!
Tapi Simson nguciwakeun Gusti. Gusti masihan kakiatan ka anjeunna satungtung anjeunna taat. Hiji poé, Simson babagi rusiah kakawasaanana jeung Delila, hiji mata-mata Filistin nu geulis. Anjeunna miwarang saurang nyukur rambut Simson nalika anjeunna saré.
Geus kitu serdadu- serdadu Pelisti narajang Simson di kamer Delila. Simson ngorejat rek megatkeun eta tali - tapi kakuatanana leungit. Musuh-musuhna nyongkel panonna.
Buta jeung lemah, Simson jadi budakna urang Pelisti. Maranehna ngagakgak nyeungseurikeun bari jeung ngahinakeun badega Gusti.
Urang Pelisti ngayakeun pesta. Aranjeunna muja- muji Dagon, dewa lauk maranéhanana, kulantaran tos masihan Simson kana leungeun maranéhna. Aranjeunna ngararinum bari pohara gumbira di kuil Dagon. Tuluy aranjeunna nyauran Simson rek dititah ngabodor pikeun aranjeunna.
Hiji budak lalaki nungtun Simson, sarta ngantep manehna nyarande kana tihang nu nahan kuil. Aya kurang leuwih 3000 urang Pelisti dina hateupna, sareng seueur deui di kuil, sadayana moyokan anjeunna.
Tapi buuk Simson geus tumuwuh salila anjeunna di panjara. Ayeuna anjeunna neneda, "Nun GUSTI PANGERAN, kuatkeun abdi ngan sakali ieu, supaya abdi tiasa males kanyeri dua panon abdi."
Naha Gusti bakal masihan kakuatan deui ka Simson? Naha Simon tiasa ngalakukeun anu mustahil? ENYA! ENYA! Séréngéh jeung renghap-renghap, Simson maksakeun tihang-tihang badagna dipisahkeun. Bait Dagon ancur, maéhan rébuan urang Pelisti - sareng Simson!
Simson, Jalma Kuatna Gusti Carita tina Dawuhan Gusti, Alkitab Kenging ti Hakim-hakim 13-16 "Ngawitan bubukana Dawuhan Gusti anu masihan Caang." Psalm 119:130